title: 2009/41/ES: Rozhodnutie Rady z  19. januára 2009 , ktorým sa vymenúva rakúsky člen Výboru regiónov

text:
               21.1.2009

               SK

               Úradný vestník Európskej únie

               L 16/12

      ROZHODNUTIE RADY

   z 19. januára 2009,
   ktorým sa vymenúva rakúsky člen Výboru regiónov
   (2009/41/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh vlády Rakúska,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku úmrtia pána Jörga HAIDERA sa uvoľnilo jedno miesto člena Výboru regiónov,

         ROZHODLA TAKTO:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2010, vymenúva:
   pán Gerhard DÖRFLER, Landeshauptmann, Kärnten.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. januára 2009

            Za Radu

            predseda

         P. GANDALOVIČ

      (1)  Ú. v. EÚ L 56, 25.2.2006, s. 75.


title: Rozhodnutie výkonného výboru zo 16. decembra 1998 ohľadom Príručky o cezhraničnej policajnej spolupráci (SCH/Com-ex (98) 52)

text:
Dôležité právne oznámenie

|

41998D0052

Úradný vestník L 239 , 22/09/2000 S. 0408 - 0408

		Rozhodnutie výkonného výboruzo 16. decembra 1998ohľadom Príručky o cezhraničnej policajnej spolupráci(SCH/Com-ex (98) 52)Výkonný výbor,so zreteľom na článok 132 Dohovoru, ktorým sa vykonáva Schengenská dohoda,so zreteľom na články 2 ods. 3, 3, 7, 39, 40, 41, 46, 47 a 92 vyššie zmieneného dohovoru,ROZHODOL TAKTO:1. Schengenská príručka o cezhraničnej policajnej spolupráci [dokument SCH/I (98) 90 [1] *], tvoriaca prílohu, je týmto prijatá. Súčasne sa týmto ruší vyhlásenie výkonného výboru z 29. júna 1995 [dokument SCH/Com-ex (95) Decl 5].2. Schengenská príručka pre policajnú spoluprácu pri udržiavaní verejného poriadku a bezpečnosti [dokument SCH/I (97) 36 Rev. 5] bola včlenená do Príručky o cezhraničnej policajnej spolupráci. Rozhodnutie výkonného výboru z 24. júna 1997 [dokument SCH/Com-ex (97) 6 Rev. 2] je týmto zrušené.3. Zmluvné strany včlenia Príručku o cezhraničnej policajnej spolupráci do svojho vnútroštátneho poriadku a rozošlú príručku svojim policajným službám, aby ju uplatňovali.4. Schengenský sekretariát bude zodpovedný za neustálu aktualizáciu príručky vo forme väzby s voľnými listami. Na tento účel budú zmluvné strany včas informovať Generálny sekretariát o každej novelizácii svojich národných zoznamov trestných činov.5. Každých šesť mesiacov sa úradujúci predsednícky štát poradí s ostatnými štátmi o potrebe aktualizácie všeobecnej časti a bude aktualizovať príručku.6. Predsedníctvo zašle príručku Európskej únii s cieľom informovania.V Berlíne 16. decembra 1998PredsedaC. H. Schapper[1] * Dôverný dokument.--------------------------------------------------


title: 2008/657/ES: Rozhodnutie Rady z  24. júla 2008 , ktorým sa vymenúva jeden člen a jeden náhradník Výboru regiónov za Spolkovú republiku Nemecko

text:
               12.8.2008

               SK

               Úradný vestník Európskej únie

               L 215/3

      ROZHODNUTIE RADY

   z 24. júla 2008,
   ktorým sa vymenúva jeden člen a jeden náhradník Výboru regiónov za Spolkovú republiku Nemecko
   (2008/657/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh vlády Spolkovej republiky Nemecko,
   keďže:

               (1)

               Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia pána Gerolda WUCHERPFENNIGA sa uvoľnilo jedno miesto člena Výboru regiónov. V dôsledku vymenovania pána Klausa ZEHA za člena Výboru regiónov sa uvoľnilo jedno miesto náhradníka,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za člena:

                           —

                           pán Klaus ZEH, Minister für Bundes- und Europaangelegenheiten und Chef der Staatskanzlei, Mitglied des Thüringer Landtags (zmena mandátu),

                     a

               b)

               za náhradníka:

                           —

                           pán Fritz SCHRÖTER, Mitglied des Thüringer Landtags.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2008

            Za Radu

            predseda

         B. HORTEFEUX

      (1)  Ú. v. EÚ L 56, 25.2.2006, s. 75.


title: Rozhodnutie Komisie z  18. decembra 2009 , ktorým sa zriaďuje skupina odborníkov pre technické poradenstvo v súvislosti s programom podpory konzumácie ovocia v školách

text:
               19.12.2009

               SK

               Úradný vestník Európskej únie

               L 338/99

      ROZHODNUTIE KOMISIE

   z 18. decembra 2009,
   ktorým sa zriaďuje skupina odborníkov pre technické poradenstvo v súvislosti s programom podpory konzumácie ovocia v školách
   (2009/986/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Aby sa zabezpečilo úspešné vykonávanie programu podpory konzumácie ovocia v školách zriadeného nariadením Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), zmeneného a doplneného nariadením Rady (ES) č. 13/2009 (2) (ďalej len „program podpory konzumácie ovocia v školách“), by sa Komisii malo umožniť prijímať odborné technické poradenstvo od skupiny odborníkov v oblasti výživy, epidemiológie, verejného zdravia a podpory zdravia, behaviorálnych a sociálnych vied a hodnotenia.

               (2)

               Je preto potrebné zriadiť skupinu nezávislých odborníkov a vymedziť jej úlohy a štruktúru.

               (3)

               Skupina odborníkov by Komisii mala poskytovať odborné znalosti zo širokého spektra oblastí týkajúcich sa vykonávania, monitorovania a hodnotenia programu podpory konzumácie ovocia v školách. Skupina odborníkov by mala Komisii takisto poskytovať pomoc, pokiaľ ide o vypracovanie správy uvedenej v článku 184 ods. 5 nariadenia (ES) č. 1234/2007.

               (4)

               Členovia skupiny odborníkov by sa mali vymenovávať na základe osobnej spôsobilosti a Komisii poskytovať nezávislé poradenstvo. Členovia skupiny odborníkov by mali mať doplňujúce sa vzdelanie a kombinovať vedecké znalosti s praxou. Zloženie skupiny odborníkov by malo odzrkadľovať vhodnú geografickú rovnováhu v rámci Európskej únie.

               (5)

               Zástupca Komisie v skupine odborníkov by mal mať právo pozývať odborníkov alebo pozorovateľov so skúsenosťami v danej oblasti, ktorí by sa zúčastňovali na pracovných činnostiach skupiny.

               (6)

               Bez toho, aby boli dotknuté bezpečnostné predpisy Komisie stanovené v prílohe k rozhodnutiu Komisie 2001/844/ES, ESUO, Euratom (3), je potrebné stanoviť pravidlá poskytovania informácií členmi skupiny odborníkov.

               (7)

               S osobnými údajmi týkajúcimi sa členov skupiny odborníkov je potrebné nakladať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (4),

         PRIJALA TOTO ROZHODNUTIE:
   Článok 1
   Skupina odborníkov pre technické poradenstvo v súvislosti s programom podpory konzumácie ovocia v školách
   Týmto sa zriaďuje skupina odborníkov pre technické poradenstvo v súvislosti s programom podpory konzumácie ovocia v školách (ďalej len „skupina odborníkov“).
   Článok 2
   Úlohy
   Úlohou skupiny odborníkov je pomáhať Komisii pri:

               a)

               vykonávaní, monitorovaní a hodnotení programu podpory konzumácie ovocia v školách zriadeného nariadením (ES) č. 1234/2007 (ďalej len „program podpory konzumácie ovocia v školách“) poskytovaním odborného poradenstva;

               b)

               vypracovaní správy uvedenej v článku 184 ods. 5 nariadenia (ES) č. 1234/2007.

         Článok 3
   Konzultácie
   1.   Komisia môže so skupinou odborníkov konzultovať akúkoľvek otázku, ktorá súvisí s uplatňovaním programu podpory konzumácie ovocia v školách.
   2.   Predseda skupiny odborníkov môže Komisii odporučiť, že je vhodné so skupinou konzultovať osobitnú otázku.
   Článok 4
   Členstvo – vymenovanie
   1.   Skupina odborníkov sa skladá z desiatich členov. Jej zloženie odzrkadľuje vhodnú geografickú rovnováhu v rámci Európskej únie.
   2.   Členov skupiny odborníkov vymenuje Komisia z odborníkov, ktorí:

               a)

               majú odborné znalosti v oblasti výživy, epidemiológie, verejného zdravia a podpory zdravia, behaviorálnych a sociálnych vied, hodnotenia;

               b)

               majú primerané vzdelanie na to, aby mohli poskytovať poradenstvo Komisii pri vykonávaní, monitorovaní a hodnotení programu podpory konzumácie ovocia v školách, a

               c)

               odpovedali na výzvu na podanie prihlášok.

         3.   Komisia môže takisto vytvoriť zoznam úspešných kandidátov, ktorí nemohli byť vymenovaní za stálych členov skupiny odborníkov napriek tomu, že boli počas výberového konania považovaní za vhodných kandidátov na členstvo v skupine. Zoznam sa môže využiť pri vymenovávaní náhradných členov skupiny odborníkov.
   4.   Členovia skupiny odborníkov sa vymenovávajú na základe osobnej spôsobilosti a Komisii poskytujú poradenstvo nezávisle od akýchkoľvek vonkajších vplyvov.
   5.   Členovia skupiny odborníkov sa vymenovávajú na trojročné funkčné obdobie, ktoré je možné predĺžiť, a nemôžu zastávať funkciu viac ako tri po sebe nasledujúce funkčné obdobia. Svoju funkciu vykonávajú dovtedy, kým nebudú nahradení v súlade s odsekom 6 alebo im neuplynie funkčné obdobie.
   6.   Členov, ktorí už nedokážu účinne prispievať k práci v skupine odborníkov, ktorí sa vzdajú členstva, alebo nespĺňajú podmienky stanovené v odseku 4 tohto článku alebo v článku 339 Zmluvy o fungovaní Európskej únie, možno na zostávajúce funkčné obdobie nahradiť.
   7.   Členovia každoročne podpíšu vyhlásenie, v ktorom sa zaväzujú konať vo verejnom záujme. V tomto vyhlásení zároveň uvedú informácie o absencii alebo existencii akýchkoľvek záujmov, ktoré by mohli ovplyvniť ich objektívnosť. Pred každým zasadnutím takisto informujú o každom osobitnom záujme, ktorý je možné považovať za škodlivý pre ich nezávislosť v súvislosti s bodmi programu.
   8.   Mená členov, a tých odborníkov, ktorí sa nachádzajú na zozname úspešných kandidátov uvedenom v odseku 3, sa uverejnia na internetovej stránke Generálneho riaditeľstva pre poľnohospodárstvo a rozvoj vidieka a v registri skupín odborníkov. Mená členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Pracovný postup
   1.   Skupina odborníkov volí spomedzi svojich členov predsedu a dvoch podpredsedov jednoduchou väčšinou.
   2.   Zástupca Komisie sa môže zúčastňovať na zasadnutiach skupiny odborníkov. Môže pozývať odborníkov alebo pozorovateľov s osobitnými znalosťami v oblasti, ktorá je na programe zasadnutia skupiny odborníkov, aby sa zúčastňovali na pracovných činnostiach skupiny.
   3.   Informácie získané v rámci účasti na rokovaniach skupiny odborníkov nemožno voľne šíriť, ak sa Komisia domnieva, že sa týkajú dôverných otázok.
   4.   Skupina odborníkov sa zvyčajne schádza v priestoroch Komisie, podľa pravidiel a harmonogramu, ktoré určuje Komisia. Komisia zabezpečuje sekretárske služby. Na stretnutiach skupiny odborníkov sa môžu zúčastniť aj iní úradníci Komisie, ktorí sú zainteresovaní na preberaných otázkach.
   5.   Skupina odborníkov prijíma svoj rokovací poriadok na základe štandardného rokovacieho poriadku prijatého Komisiou (5) jednoduchou väčšinou.
   6.   Komisia môže na internete uverejňovať všetky programy, zápisnice, zhrnutia, závery, predbežné závery alebo pracovné dokumenty skupiny odborníkov v pôvodnom jazyku príslušného dokumentu.
   Článok 6
   Výdavky na zasadnutia
   1.   V súlade s ustanoveniami Komisie o náhradách pre externých odborníkov Komisia hradí členom a odborníkom cestovné náklady a v prípade potreby náklady na stravu a ubytovanie vynaložené v súvislosti s činnosťou skupiny odborníkov.
   2.   Členom, odborníkom a pozorovateľom neprislúcha za poskytované služby odmena.
   3.   Výdavky na zasadnutia sa uhrádzajú v rámci ročného rozpočtu, ktorý skupine pridelili príslušné útvary Komisie.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 18. decembra 2009

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 5, 9.1.2009, s. 1.

      (3)  Ú. v. ES L 317, 3.12.2001, s. 1.

      (4)  Ú. v. ES L 8, 12.1.2001, s. 1.

      (5)  Príloha III k dokumentu SEK(2005) 1004 z 27. júla 2005.


title: 2008/532/ES: Rozhodnutie Európskeho parlamentu z  24. apríla 2007 o účtovnej závierke Európskeho úradu pre bezpečnosť potravín za rozpočtový rok 2005

text:
               15.7.2008

               SK

               Úradný vestník Európskej únie

               L 187/168

      ROZHODNUTIE EURÓPSKEHO PARLAMENTU

   z 24. apríla 2007
   o účtovnej závierke Európskeho úradu pre bezpečnosť potravín za rozpočtový rok 2005
   (2008/532/ES)
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2005 (1),
   so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2005 spolu s odpoveďami úradu (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0112/2007),

               1.

               berie na vedomie nasledujúce údaje v konečnej účtovnej závierke Európskeho úradu pre bezpečnosť potravín za rozpočtové roky 2004 a 2005:
               Príjmy a výdavky za rozpočtové roky 2004 a 2005

                           (v tis. EUR)

                           2005

                           2004

                           Prevádzkové príjmy

                           27 405

                           20 591

                              Prevádzkové príjmy spolu

                              27 405

                              20 591

                           Administratívne výdavky

                           Výdavky na zamestnancov

                           -13 012

                           -7 564

                           Budovy a súvisiace výdavky

                           -3 627

                           -4 192

                           Iné výdavky (vrátane výdavkov na konsolidované subjekty ES)

                           -2 205

                           -1 263

                           Odpisy a zníženie hodnoty konsolidovaných subjektov

                           – 603

                           – 333

                           Prevádzkové výdavky (vrátane výdavkov na konsolidované subjekty ES)

                           -8 413

                           -6 431

                              Prevádzkové výdavky spolu

                              -27 674

                              -19 783

                              Prevádzkový zisk/(strata)

                           – 761

                           808

                           Príjmy z finančných operácií

                           —

                           0

                           Výdavky týkajúce sa finančných operácií

                           – 7

                           – 7

                                 Zisk/(strata) z finančných operácií

                           – 7

                           – 6

                                 Bežný zisk/(strata)

                           – 768

                           802

                           Mimoriadne príjmy

                           Mimoriadne výdavky

                           —

                           – 27

                                 Mimoriadny zisk/(strata)

                           —

                           – 27

                           Hospodársky výsledok za účtovné obdobie

                           – 768

                           775

                              Poznámka: Odchýlky v celkových sumách sú spôsobené zaokrúhlením.

                              Zdroj: Údaje úradu. Táto tabuľka obsahuje súhrn údajov poskytnutých úradom v jeho vlastnej účtovnej závierke.

               2.

               schvaľuje účtovnú závierku Európskeho úradu pre bezpečnosť potravín za rozpočtový rok 2005;

               3.

               poveruje svojho predsedu, aby postúpil toto rozhodnutie riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 22.

      (2)  Ú. v. EÚ C 312, 19.12.2006, s. 42.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).

      (5)  Ú. v. ES L 357, 31.12.2002, s. 72.


title: 2006/969/ES: Rozhodnutie Rady z 18. decembra 2006 o siedmom rámcovom programe Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2007 až 2011)

text:
               30.12.2006

               SK

               Úradný vestník Európskej únie

               L 391/19

      ROZHODNUTIE RADY

   z 18. decembra 2006
   o siedmom rámcovom programe Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2007 až 2011)
   (2006/969/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 7,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               Na podporu a zabezpečenie hospodárskeho rastu a blahobytu občanov Európy je nevyhnutné spoločné úsilie na vnútroštátnej a európskej úrovni v oblasti výskumu a odbornej prípravy.

               (2)

               Siedmy rámcový program by mal dopĺňať iné akcie EÚ v oblasti výskumnej politiky, ktoré sú potrebné na vykonanie lisabonskej stratégie, najmä v oblasti vzdelávania, odbornej prípravy, konkurencieschopnosti a inovácie, priemyslu, zamestnanosti a životného prostredia.

               (3)

               Siedmy rámcový program vychádza z výsledkov, ktoré dosiahol jeho predchodca pri vytváraní Európskeho výskumného priestoru a využíva ich na rozvoj znalostnej ekonomiky a spoločnosti v Európe.

               (4)

               Zelená kniha Komisie „Za európsku stratégiu zásobovania energiou“ vyzdvihuje prínos jadrovej energie k zníženiu emisií skleníkových plynov a zníženiu závislosti Európy od dovážanej energie.

               (5)

               Komisia 24. augusta 2005 predložila závery vonkajšieho hodnotenia vykonávania a výsledkov činností Spoločenstva uskutočnených počas piatich rokov pred hodnotením, ku ktorým pripojila svoje postrehy.

               (6)

               Podľa rozhodnutia Rady z 26. novembra 2004, ktorým sa menia a dopĺňajú smernice týkajúce sa rokovaní o projekte Medzinárodného termonukleárneho experimentálneho reaktoru (ITER), by realizácia projektu ITER v Európe v širšom prístupe k výskumu energie jadrovej syntézy mala byť stredobodom výskumu jadrovej syntézy vykonávaného v rámci siedmeho rámcového programu.

               (7)

               Vykonávanie siedmeho rámcového programu môže podnietiť zakladanie spoločných podnikov v zmysle článkov 45 až 51 zmluvy.

               (8)

               Výskumné činnosti, ktoré siedmy rámcový program podporuje, by mali dodržiavať základné etické zásady vrátane tých, ktoré sú zakotvené v Charte základných práv Európskej únie. Stanoviská Európskej skupiny pre etiku v oblasti vedy a nových technológií sa zohľadňujú a budú sa naďalej zohľadňovať.

               (9)

               Toto rozhodnutie ustanovuje na celé obdobie trvania programu finančné krytie, ktoré predstavuje v zmysle bodu 37 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (3) základný odkaz pre rozpočtový orgán v priebehu ročného rozpočtového postupu.

               (10)

               Je dôležité zabezpečiť riadne finančné hospodárenie v rámci siedmeho rámcového programu a jeho vykonávanie najúčinnejším a užívateľsky najprístupnejším, ako aj jednoduchý prístup pre všetkých účastníkov.

               (11)

               V rámci siedmeho rámcového programu sa bude venovať náležitá pozornosť úlohe žien vo vede a výskume s cieľom ďalšieho prehlbovania ich aktívneho pôsobenia vo výskume.

               (12)

               Spoločné výskumné centrum (SVC) by malo prispievať k poskytovaniu vedeckej a technickej podpory orientovanej na zákazníka pri formulovaní, tvorbe, vykonávaní a monitorovaní politík Spoločenstva. Z tohto hľadiska je užitočné, že SVC ďalej funguje ako nezávislé referenčné centrum vedy a techniky v EÚ v oblastiach svojej osobitnej právomoci.

               (13)

               Na dosiahnutie obojstranného prínosu je potrebné, aby mali európske výskumné činnosti medzinárodný a globálny rozmer. Na siedmom rámcovom programe by sa mali podieľať krajiny, ktoré na tento účel uzavreli potrebné dohody, avšak na projektovej úrovni a v prípade obojstrannej výhodnosti by sa na ňom mali v rámci vedeckej spolupráce zúčastniť aj subjekty z tretích krajín a medzinárodné organizácie.

               (14)

               Siedmy rámcový program by mal prispieť k rozširovaniu Európskej únie poskytovaním vedeckej a technickej podpory kandidátskym krajinám pri vykonávaní acquis Spoločenstva a pri ich integrácii do Európskeho výskumného priestoru.

               (15)

               Mali by sa prijať primerané opatrenia na zamedzenie nezrovnalostí a podvodov, ako aj potrebné kroky na vymáhanie ušlých, neoprávnene vyplatených alebo nesprávne použitých finančných prostriedkov v súlade s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (4), nariadením Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (5) a nariadením Rady (Euratom) č. 1074/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (6).

               (16)

               Komisia sa radila s Vedeckým a technickým výborom a ten zaujal stanovisko,

         ROZHODLA TAKTO:
   Článok 1
   Prijatie siedmeho rámcového programu
   Týmto sa prijíma viacročný rámcový program pre jadrový výskum a odbornú prípravu, ďalej len „siedmy rámcový program“, na obdobie od 1. januára 2007 do 31. decembra 2011.
   Článok 2
   Ciele
   1.   Siedmy rámcový program sleduje všeobecné ciele stanovené v článku 1 a článku 2 písm. a) zmluvy a zároveň prispieva k vytváraniu znalostnej spoločnosti, pričom stavia na Európskom výskumnom priestore.
   2.   Siedmy rámcový program zahŕňa výskum Spoločenstva, technický rozvoj, medzinárodnú spoluprácu, šírenie a využívanie technických informácií, ako aj odborné vzdelávanie, pričom tieto činnosti sa vykonávajú v dvoch osobitných programoch.
   Do prvého osobitného programu patria tieto oblasti:

               a)

               výskum energie jadrovej syntézy na účely vývoja technológie pre bezpečný, trvalo udržateľný, ekologický a ekonomicky životaschopný zdroj energie;

               b)

               jadrové štiepenie a ochrana pred žiarením najmä na účely zvýšenia bezpečnosti, efektívneho využívania zdrojov a hospodárnosti jadrového štiepenia a spôsobov využitia žiarenia v priemysle a medicíne.

         Do druhého osobitného programu patria činnosti Spoločného výskumného centra (SVC) v oblasti jadrovej energie.
   3.   Všeobecný opis týchto osobitných programov sa nachádza v prílohe I.
   Článok 3
   Celková maximálna suma a podiely pridelené jednotlivým programom
   1.   Celková maximálna suma určená na vykonávanie siedmeho rámcového programu v období rokov 2007 až 2011 je 2 751 miliónov EUR. Táto suma sa rozdelí takto (v miliónoch EUR):

               Výskum energie jadrovej syntézy (7)

               1 947

               Jadrové štiepenie a ochrana pred žiarením

               287

               Činnosti SVC v oblasti jadrovej energie

               517

         2.   Podrobné pravidlá finančnej účasti Spoločenstva na siedmom rámcovom programe sú ustanovené v prílohe II.
   Článok 4
   Ochrana finančných záujmov Spoločenstva
   Pri akciách Spoločenstva financovaných podľa tohto rozhodnutia sa na akéhokoľvek porušenie ustanovenia práva Spoločenstva vrátane porušenia zmluvnej povinnosti stanovenej na základe siedmeho rámcového programu, ku ktorému došlo v dôsledku konania alebo opomenutia hospodárskeho subjektu, ktoré spôsobuje alebo by mohlo spôsobiť poškodenie všeobecného rozpočtu Európskej únie alebo rozpočtov spravovaných Európskou úniou neoprávnenou výdavkovou položkou, vzťahuje nariadenie (ES, Euratom) č. 2988/95 a nariadenie (Euratom, ES) č. 2185/96.
   Článok 5
   Všetky výskumné činnosti vykonávané v rámci siedmeho rámcového programu sa vykonávajú v súlade so základnými zásadami etiky.
   Článok 6
   Monitorovanie, hodnotenie a preskúmanie
   1.   Komisia priebežne a systematicky monitoruje vykonávanie siedmeho rámcového programu a jeho osobitných programov a výsledky tohto sledovania pravidelne oznamuje a rozširuje.
   2.   Najneskôr do roku 2010 Komisia v spolupráci s externými odborníkmi uskutoční na základe dostupných podkladov priebežné hodnotenie siedmeho rámcového programu a jeho osobitných programov, pričom nadviaže na následné hodnotenie šiesteho rámcového programu. Toto hodnotenie sa vzťahuje na kvalitu prebiehajúcich výskumných činností, ako aj na kvalitu vykonávania a riadenia a na pokrok pri dosahovaní stanovených cieľov.
   3.   Po ukončení siedmeho rámcového programu zorganizuje Komisia externé hodnotenie, ktoré vykonajú nezávislí odborníci a ktoré bude zamerané na jeho odôvodnenie, vykonanie a dosiahnuté výsledky.
   Závery tohto hodnotenia zašle Komisia spolu so svojim pripomienkami Európskemu parlamentu, Rade, Európskemu hospodárskemu a sociálnemu výboru a Výboru regiónov.
   Článok 7
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 18. decembra 2006

            Za Radu

            predseda

         J.-E. ENESTAM

      (1)  Stanovisko z 15. júna 2006 (zatiaľ neuverejnené v úradnom vestníku).

      (2)  Ú. v. EÚ C 65, 17.3.2006, s. 9.

      (3)  Ú. v EÚ C 139, 14.6.2006, s. 1.

      (4)  Ú. v. ES L 312, 23.12.1995, s. 1.

      (5)  Ú. v. ES L 292, 15.11.1996, s. 2.

      (6)  Ú. v. ES L 136, 31.5.1999, s. 8.

      (7)  V rámci sumy určenej pre výskum energie jadrovej syntézy sa vyhradí aspoň 900 miliónov EUR na činnosti okrem vybudovania ITER-u uvedeného v prílohe I.

      PRÍLOHA I
      VEDECKÉ A TECHNICKÉ CIELE, TÉMY A ČINNOSTI
      ÚVOD
      Siedmy rámcový program Európskeho spoločenstva pre atómovú energiu (Euratom) pre jadrový výskum a odbornú prípravu je rozdelený do dvoch častí, ktoré zodpovedajú „nepriamym“ akciám vo výskume energie jadrovej syntézy, v jadrovom štiepení a ochrane pred žiarením a „priamym“ výskumným činnostiam SVC.
      I.A.   VÝSKUM ENERGIE JADROVEJ SYNTÉZY
      Cieľ
      Rozvíjať znalostnú základňu pre vytvorenie prototypov reaktorov pre bezpečné, trvalo udržateľné, ekologické a ekonomicky životaschopné elektrárne a realizovať projekt ITER ako hlavný krok k ich vytvoreniu.
      Odôvodnenie
      V zásobovaní Európy energiou sa v krátkodobom, strednodobom i dlhodobom horizonte objavujú vážne nedostatky. V prvom rade je potrebné prijať opatrenia na riešenie problémov zabezpečenia zásobovania, zmeny klímy a trvalo udržateľného rozvoja a pritom zaistiť, aby nebol v budúcnosti ohrozený hospodársky rast.
      Popri úsilí EÚ v oblasti výskumu obnoviteľných zdrojov energie má jadrová syntéza potenciál rozhodujúcou mierou prispieť k dosiahnutiu trvalo udržateľného a zabezpečeného zásobovania EÚ energiou o niekoľko desiatok rokov po tom, ako na trh preniknú komerčné jadrové reaktory. Úspešný vývoj v tejto oblasti by priniesol bezpečnú, trvalo udržateľnú a ekologicky neškodnú energiu. Dlhodobým cieľom európskeho výskumu jadrovej syntézy, ktorý zahrňuje všetky činnosti súvisiace s touto oblasťou vykonávané v členských štátoch a pridružených tretích krajinách, je spoločné vytvorenie prototypov reaktorov pre elektrárne, ktoré spĺňajú uvedené požiadavky a sú ekonomicky životaschopné, približne o tridsať alebo tridsaťpäť rokov a v závislosti od technického a vedeckého pokroku.
      Hlavnou prioritou stratégie dosiahnutia tohto dlhodobého cieľa je vybudovanie ITER-u (hlavného experimentálneho zariadenia, ktoré bude demonštrovať vedeckú a technickú uskutočniteľnosť získavania energie jadrovou syntézou), po ktorom bude nasledovať vybudovanie „demonštračnej“ elektrárne na princípe jadrovej syntézy DEMO. Súčasne sa uskutoční aj dynamický program na podporu výskumu a vývoja zameraného na projekt ITER a na vývoj materiálov, technológií a fyziky z oblasti jadrovej syntézy potrebných na projekt DEMO. Na týchto projektoch sa bude podieľať európsky priemysel, združenia zaoberajúce sa jadrovou syntézou a tretie krajiny, najmä strany dohody o projekte ITER.
      Činnosti
      1.   Realizácia projektu ITER
      Patria sem činnosti súvisiace so spoločnou realizáciou projektu ITER (ako medzinárodnej výskumnej infraštruktúry), najmä príprava lokality, založenie organizácie ITER a spoločného európskeho podniku pre projekt ITER, riadenie a personálne zabezpečenie, všeobecná technická a administratívna podpora, výstavba vybavenia a zariadení, ako aj podpora projektu počas výstavby.
      2.   Výskum a vývoj v rámci prípravy prevádzky projektu ITER
      Príslušné zariadenia a zdroje programu jadrovej syntézy, napr. zariadenia JET a iné nástroje magnetického udržania, existujúce, budúce alebo tie, na ktorých sa pracuje (Tokamak, Stellarator, RFP), sa budú využívať v cielenom fyzikálnom a technologickom programe. Tento program zhodnotí kľúčové technológie projektu ITER, zjednotí rozhodnutia týkajúce sa tohto projektu a prostredníctvom experimentálnych a teoretických činností zabezpečí prípravu na jeho prevádzku.
      3.   Technologické činnosti pri príprave projektu DEMO
      K týmto činnostiam patrí dynamický vývoj materiálov jadrovej syntézy a kľúčových technológií jadrovej syntézy vrátane plášťov, ako aj vytvorenie projektového tímu zaoberajúceho sa prípravou výstavby medzinárodného zariadenia na ožarovanie materiálov jadrovej syntézy (IFMIF), v ktorom sa budú vyberať materiály pre projekt DEMO. Pôjde o testovacie ožarovanie a modelovanie materiálov, štúdie koncepčného návrhu projektu DEMO a štúdie bezpečnosti, environmentálnych a socio-ekonomických aspektov energie jadrovej syntézy.
      4.   Výskumné a vývojové činnosti z dlhodobého hľadiska
      K týmto činnostiam patrí ďalší vývoj vylepšených koncepcií systémov magnetického ohraničenia s potenciálnymi výhodami pre elektrárne na princípe jadrovej syntézy (so zameraním na dokončenie výstavby stelarátora W7-X), vytváranie teórie a modelovanie zamerané na komplexné porozumenie správania sa plazmy pri jadrovej syntéze, ako aj koordinácia civilného výskumu členských štátov v oblasti inerciálneho ohraničenia v kontexte udržiavania kontaktov.
      5.   Ľudské zdroje, vzdelávanie a odborná príprava
      Vzhľadom na momentálne a strednodobé potreby projektu ITER a v záujme ďalšieho vývoja jadrovej syntézy sa budú presadzovať iniciatívy zamerané na zabezpečenie dostupnosti primeraných ľudských zdrojov, pokiaľ ide o ich počet, rozsah kvalifikácie a vysokú úroveň odbornosti a skúseností najmä vo fyzike a riadení syntézy.
      6.   Infraštruktúra
      Vybudovanie medzinárodného projektu výskumu energie jadrovej syntézy ITER bude prvkom novej výskumnej infraštruktúry so silným európskym rozmerom.
      7.   Postupy transferu technológií
      ITER si bude vyžadovať nové a pružnejšie organizačné štruktúry, ktoré umožnia, aby sa proces inovácie a technický pokrok, ktorý vytvára, rýchlo preniesol do priemyslu, čo umožní vyriešiť výzvy a zvýši konkurencieschopnosť európskeho priemyslu.
      I.B.   JADROVÉ ŠTIEPENIE A OCHRANA PRED ŽIARENÍM
      Cieľ
      Vytvárať stabilnú vedeckú a technickú základňu s cieľom urýchliť praktický vývoj v záujme bezpečnejšieho nakladania s rádioaktívnym odpadom s dlhým časom rozpadu, zlepšovať najmä bezpečnosť jadrovej energie a hospodárnosť z hľadiska jej zdrojov i nákladov a zabezpečovať silný a spoločensky prijateľný systém ochrany ľudí a životného prostredia proti účinkom ionizujúceho žiarenia.
      Odôvodnenie
      V súčasnosti predstavuje jadrová energia tretinu celkového objemu elektrickej energie spotrebovanej v EÚ a ako najvýznamnejšiemu zdroju základnej elektrickej energie, ktorý pri prevádzke jadrových elektrární nevypúšťa CO2, jej patrí dôležité miesto v diskusii o prostriedkoch boja proti zmene klímy a zníženia závislosti Európy od dovážanej energie. Európsky jadrový sektor ako celok charakterizuje najnovšia technológia a ponuka vysoko odborných pracovných miest pre niekoľko stotisíc ľudí. Modernejšia jadrová technológia by mohla mať potenciál priniesť výrazné zlepšenie účinnosti a využívania zdrojov a súčasne zabezpečiť ešte prísnejšie bezpečnostné normy a pokles objemu produkovaného odpadu v porovnaní so súčasnou technológiou.
      V súvislosti s ďalším využívaním tohto zdroja energie v EÚ však existujú aj vážne obavy. Stále je potrebné pracovať na tom, aby Spoločenstvo aj naďalej dosahovalo vynikajúce výsledky a aby sa zlepšovanie ochrany proti žiareniu zostalo aj naďalej prioritnou oblasťou. Základnými otázkami sú prevádzková bezpečnosť reaktorov a nakladanie s odpadom s dlhým časom rozpadu, ktoré sa naďalej riešia na technickej úrovni, pričom je však potrebná aj účasť politickej a spoločenskej sféry. Pri akomkoľvek využívaní žiarenia, či už v priemysle alebo medicíne, platí prvoradá zásada ochrany človeka a životného prostredia. Pri všetkých tematických okruhoch v tejto oblasti je najdôležitejšie zabezpečiť vysokú úroveň bezpečnosti. V jadrovej vede a inžinierstve možno taktiež presne vymedziť potreby v oblasti dostupnosti výskumnej infraštruktúry a odborných znalostí. Okrem toho sú jednotlivé technické oblasti prepojené kľúčovými prierezovými témami, ako je cyklus jadrového paliva, aktinoidová chémia, analýza rizík, hodnotenie bezpečnosti a dokonca aj problematika spoločnosti a správy vecí verejných.
      Potrebný bude aj výskum zameraný na analýzu nových vedeckých a technických príležitostí, ako aj na pružné reagovanie na potreby nových politík, ktoré vzniknú počas siedmeho rámcového programu.
      Činnosti
      1.   Nakladanie s rádioaktívnym odpadom
      Realizačne orientované výskumné a vývojové činnosti zamerané na všetky zostávajúce kľúčové aspekty ukladania spotrebovaného paliva a rádioaktívneho odpadu s dlhým časom rozpadu do hlbinných geologických formácií, prípadne demonštrácie technológií a bezpečnostných opatrení a podpora vytvárania spoločného európskeho postoja k hlavným otázkam súvisiacim s nakladaním s odpadom a jeho ukladaním. Výskum rozpadu a transmutácie a/alebo iných koncepcií zameraných na znižovanie množstva a/alebo nebezpečenstva ukladaného odpadu.
      2.   Reaktorové systémy
      Výskum zameraný na podporu pokračovania bezpečnej prevádzky všetkých relevantných typov existujúcich reaktorových systémov (vrátane zariadení palivových cyklov) pri zohľadnení nových úloh, ako je predlžovanie životnosti a vývoj nových metodík hodnotenia vysokej bezpečnosti (technickej aj ľudskej zložky) aj z hľadiska vážnych nehôd, a na hodnotenie potenciálu, aspektov bezpečnosti a nakladania s odpadom budúcich reaktorových systémov z krátkodobého a strednodobého hľadiska s cieľom udržať vysokú úroveň bezpečnostných noriem dosiahnutú v rámci EÚ a výrazne zlepšiť dlhodobé nakladanie s rádioaktívnym odpadom.
      3.   Ochrana pred žiarením
      Výskum zameraný najmä na nebezpečenstvo nízkych dávok žiarenia, na využitie v medicíne a postup pri nehodách s cieľom vytvoriť vedecký základ silného, vyváženého a spoločensky prijateľného systému ochrany, ktorý neprimerane neobmedzí prospešné a rozšírené spôsoby využitia žiarenia v medicíne a priemysle. Výskum zameraný na minimalizáciu vplyvu jadrového a rádiologického terorizmu a zneužitia jadrového materiálu.
      4.   Infraštruktúra
      Podpora dostupnosti a vzájomnej spolupráce zložiek výskumnej infraštruktúry, ako napríklad zariadení na testovanie materiálov, podzemných výskumných laboratórií a rádiobiologických zariadení a tkanivových bánk, potrebných na udržanie vysokej úrovne technického pokroku, inovácie a bezpečnosti v európskom jadrovom sektore.
      5.   Ľudské zdroje, vzdelávanie a odborná príprava
      Podpora udržiavania a ďalšieho rozvoja vedeckej odbornosti a ľudskej kapacity (napríklad prostredníctvom spoločnej odbornej prípravy) s cieľom dlhodobo zabezpečiť dostupnosť primerane kvalifikovaných výskumných pracovníkov, inžinierov a zamestnancov v jadrovom sektore.
      II.   JADROVÉ ČINNOSTI SPOLOČNÉHO VÝSKUMNÉHO CENTRA (SVC)
      Cieľ
      Na základe požiadaviek zákazníkov poskytovať vedeckú a technickú podporu procesu vytvárania politík Spoločenstva v jadrovej oblasti, zabezpečiť pritom podporu vykonávania a monitorovania existujúcich politík a zároveň pružne reagovať na požiadavky súvisiace s novými politikami.
      Odôvodnenie
      SVC podporuje ciele európskej stratégie zásobovania energiou, najmä dosahovanie cieľov vytýčených v Kjótskom protokole. Spoločenstvo má v mnohých aspektoch jadrovej technológie dobrú povesť na základe predchádzajúcich úspechov v tejto oblasti. Prínos SVC k uskutočňovaniu politík Spoločenstva a k novým trendom v jadrovom výskume vyplýva z jeho vedeckých znalostí a začlenenia do medzinárodnej vedeckej obce a spolupráce s inými výskumnými centrami, ako aj zo šírenia znalostí. SVC má kompetentný personál a najmodernejšie zariadenia na vykonávanie uznávanej vedeckej a technickej činnosti, ktorej cieľom je, aby si európsky výskum udržal popredné postavenie vďaka kvalite svojej vedeckej a technickej práce. SVC podporuje politiku Spoločenstva s cieľom zachovať základné schopnosti a znalosti pre budúcnosť sprístupňovaním svojej infraštruktúry iným výskumným pracovníkom a odbornou prípravou mladých vedcov a podporou ich mobility, čím udržiava jadrové know-how v Európe. Nový dopyt sa objavuje predovšetkým v oblasti politík súvisiacich s vonkajšími vzťahmi a bezpečnosťou. V týchto prípadoch sú potrebné vnútorné a zabezpečené informácie, analýzy a systémy, ktoré nemožno vždy získať na trhu.
      Činnosti SVC v jadrovej oblasti sú zamerané na uspokojenie výskumných a vývojových požiadaviek v záujme podpory Komisie aj členských štátov. Cieľom tohto programu je rozvíjať a združovať znalosti a prispievať do diskusie o výrobe jadrovej energie, jej bezpečnosti a spoľahlivosti, trvalej udržateľnosti a kontrole, jej hrozieb a úloh vrátane hodnotenia inovačných a budúcich systémov.
      Činnosti
      Činnosti SVC sa budú zameriavať na:

                  1)

                  nakladanie s jadrovým odpadom a jeho vplyv na životné prostredie s cieľom pochopiť procesy jadrového paliva od výroby energie až po likvidáciu odpadu a nachádzať účinné riešenia nakladania s nebezpečným jadrovým odpadom v súlade s jednou z dvoch hlavných možností (priama likvidácia alebo rozloženie a transmutácia); Pripravia sa tiež činnosti na zlepšenie znalostí o odpade s dlhým časom rozpadu a jeho spracovania alebo úpravy a základného výskumu aktinoidov;

                  2)

                  jadrovú bezpečnosť, vykonávaním výskumu existujúcich aj nových palivových cyklov a bezpečnosti reaktorov západného aj ruského typu, ako aj nového typu reaktorov. SVC bude navyše podporovať a koordinovať európsky príspevok k výskumno-vývojovej iniciatíve v rámci medzinárodného fóra Generation IV, na ktorej sa podieľajú najlepšie svetové výskumné organizácie. SVC by malo integrovať výskum v tejto oblasti s cieľom zabezpečiť kvalitu európskeho príspevku do GIF. SVC prispeje výhradne v tých oblastiach, ktoré môžu zlepšiť ochranné a bezpečnostné aspekty inovačných palivových cyklov, najmä charakterizáciu, testovanie a analyzovanie nových palív; vývojom bezpečnostných a kvalitatívnych cieľov, bezpečnostných predpisov a zdokonalených metód hodnotenia systémov;

                  3)

                  jadrovú bezpečnosť, podporou plnenia záväzkov Spoločenstva, predovšetkým kontroly zariadení palivového cyklu s dôrazom na koncovú fázu palivového cyklu, monitorovania rádioaktivity v životnom prostredí alebo vykonávania dodatočného protokolu a integrovaných bezpečnostných opatrení, ako aj prevencie zneužitia jadrového a rádioaktívneho materiálu súvisiaceho s nezákonným obchodovaním s takýmto materiálom.

            SVC tiež umožní diskusiu opretú o fakty a podložené rozhodovanie o vhodnej kombinácii energie, ktorá by zodpovedala európskym energetickým potrebám (vrátane obnoviteľných zdrojov energie a jadrovej energie).

      PRÍLOHA II
      SYSTÉMY FINANCOVANIA
      Spoločenstvo bude za podmienky dodržania pravidiel účasti stanovených pre vykonávanie siedmeho rámcového programu podporovať činnosti v oblasti výskumu a technického rozvoja vrátane demonštračných činností v jednotlivých programoch prostredníctvom rôznych systémov financovania. Tieto systémy sa využijú samostatne alebo kombinovane na financovanie rôznych kategórií akcií vykonávaných v rámci siedmeho rámcového programu.
      1.   SYSTÉMY FINANCOVANIA V OBLASTI ENERGIE JADROVEJ SYNTÉZY
      Osobitná povaha činností v oblasti výskumu energie jadrovej syntézy si vyžaduje vykonávanie osobitných dohôd. Finančná podpora sa bude udeľovať na činnosti vykonávané na základe postupov ustanovených v:

                  1.1.

                  zmluvách o pridružení medzi Komisiou a členskými štátmi alebo plne pridruženými tretími krajinami, alebo subjektami z členských štátov alebo plne pridružených tretích krajín, ktoré ustanovujú realizáciu časti programu výskumu Spoločenstva v oblasti energie jadrovej syntézy podľa článku 10 zmluvy;

                  1.2.

                  Európskej dohode o vývoji jadrovej syntézy (EFDA), viacstrannej dohode uzavretej medzi Komisiou a organizáciami pôsobiacimi v členských štátoch a pridružených tretích krajinách alebo konajúcimi za ne, ktorá okrem iného ustanovuje rámec ďalšieho výskumu technológie jadrovej syntézy v pridružených organizáciách a v oblasti priemyslu, využívania zariadení JET a príspevku Európy k medzinárodnej spolupráci;

                  1.3.

                  spoločnom európskom podniku pre projekt ITER na základe článkov 45 až 51 zmluvy;

                  1.4.

                  medzinárodných zmluvách medzi Euratomom a tretími krajinami, ktoré sa vzťahujú na činnosti v oblasti výskumu a vývoja energie jadrovej syntézy, najmä v dohode o projekte ITER;

                  1.5.

                  akýchkoľvek iných viacstranných dohodách uzavretých medzi Spoločenstvom a pridruženými organizáciami, najmä v dohode o mobilite zamestnancov;

                  1.6.

                  spoločne financovaných akciách zameraných na posilnenie a podporu výskumu energie jadrovej syntézy s orgánmi z členských štátov alebo tretích krajín pridružených k siedmemu rámcovému programu, pri ktorých neexistuje zmluva o pridružení.

            Okrem uvedených činností sa môžu vykonávať akcie na podporu a rozvoj ľudských zdrojov, štipendijné pobyty, iniciatívy v oblasti integrovanej infraštruktúry, ako aj osobitné podporné akcie najmä s cieľom koordinovať výskum energie jadrovej syntézy, vykonávať štúdie na podporu týchto činností a podporovať vydávanie publikácií, výmenu informácií a odbornú prípravu v záujme zlepšenia prenosu technológií.
      2.   SYSTÉMY FINANCOVANIA V OSTATNÝCH OBLASTIACH
      Činnosti siedmeho rámcového programu v iných oblastiach ako energia jadrovej syntézy sa budú financovať prostredníctvom rôznych systémov financovania. Tieto systémy sa budú využívať samostatne alebo kombinovane na financovanie rôznych kategórií akcií vykonávaných počas siedmeho rámcového programu.
      V rozhodnutiach týkajúcich sa osobitných programov, pracovných programov a výziev na predloženie návrhov sa podľa potreby uvádzajú:

                  —

                  typy systémov financovania použité na financovanie rôznych kategórií akcií,

                  —

                  kategórie účastníkov, ktoré ich môžu využívať (napríklad výskumné organizácie, univerzity, priemysel, verejné orgány),

                  —

                  druhy činností, ktoré možno financovať prostredníctvom každého z nich (výskum, vývoj, demonštračné činnosti, vzdelávanie, šírenie a prenos znalostí a iné súvisiace činnosti).

            V prípade, že je možné použiť viacero systémov financovania, sa v pracovnom programe môže uviesť konkrétny systém financovania, ktorý sa má použiť pri téme, pre ktorú sa majú predkladať návrhy.
      Systémy financovania sú tieto:

                  a)

                  Na podporu akcií, ktoré sa vykonávajú najmä na základe výzvy na predloženie návrhov:

                              1.

                                 Projekty spolupráce

                              Podpora výskumných projektov, ktoré uskutočňujú konzorciá s účastníkmi z rôznych krajín s cieľom vyvíjať nové znalosti, nové technológie, výrobky alebo vytvárať spoločné zdroje pre výskum. Rozsah, účel a medzinárodná organizácia projektov sa môže v rámci jednotlivých oblastí a tém líšiť. Projektmi môžu byť cielené výskumné akcie malého alebo stredného rozsahu až po väčšie integračné projekty, ktoré na dosiahnutie stanoveného cieľa potrebujú významný objem prostriedkov.

                              2.

                                 Siete excelentnosti

                              Podpora spoločných výskumných programov vykonávaných viacerými výskumnými organizáciami, ktoré v danej oblasti spájajú svoje činnosti, ktoré v rámci dlhodobejšej spolupráce uskutočňujú výskumné tímy. Na vykonávanie týchto spoločných výskumných programov bude potrebný formálny záväzok zo strany organizácií, ktoré spájajú časť svojich zdrojov a činností.

                              3.

                                 Koordinačné a podporné akcie

                              Podpora činností zameraných na koordináciu alebo podporu výskumu (tvorba sietí, výmeny, štúdie, konferencie atď.). Tieto akcie možno vykonávať aj inými spôsobmi, ako sú výzvy na predloženie návrhov.

                              4.

                                 Akcie na podporu a rozvoj ľudských zdrojov a mobility

                              Podpora odbornej prípravy a profesionálneho rastu výskumných pracovníkov.

                  b)

                  Na podporu akcií vykonávaných na základe rozhodnutí Rady, ktoré vychádzajú z návrhu Komisie, poskytne Spoločenstvo finančnú podporu rozsiahlym iniciatívam, ktoré sú financované z viacerých zdrojov prostredníctvom nasledovných príspevkov:

                              —

                              finančný príspevok na vykonávanie spoločných podnikov uskutočňovaných na základe postupov a ustanovení uvedených v článkoch 45 až 51 zmluvy,

                              —

                              finančný príspevok na rozvoj nových infraštruktúr európskeho záujmu.

            Spoločenstvo bude uplatňovať systémy financovania v súlade s ustanoveniami nariadenia, ktoré sa prijme, o pravidlách účasti podnikov, výskumných centier a univerzít, príslušnými nástrojmi štátnej pomoci, najmä rámcom Spoločenstva pre štátnu pomoc pre výskum a vývoj, ako aj v súlade s medzinárodnými pravidlami v tejto oblasti. V súlade s týmto medzinárodným rámcom bude potrebná možnosť upraviť rozsah a formu finančnej účasti vzhľadom na konkrétne prípady, najmä ak je k dispozícii financovanie z iných zdrojov verejného sektora vrátane iných zdrojov financovania Spoločenstva, ako napríklad Európskej investičnej banky (EIB).
      V prípade účastníkov nepriamych akcií vykonávaných v zaostalejších regiónoch (konvergenčné regióny (1) a najvzdialenejšie regióny) sa podľa možnosti a vhodnosti poskytnú dodatočné finančné prostriedky zo štrukturálnych fondov.
      3.   PRIAME AKCIE – SPOLOČNÉ VÝSKUMNÉ CENTRUM
      Spoločenstvo uskutoční činnosti, ktoré vykoná SVC a ktoré sú označené ako priame akcie.

         (1)  Konvergenčné regióny sú vymedzené v článku 5 nariadenia Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde (Ú. v. EÚ L 210, 31.7.2006, s. 25). Patria sem regióny oprávnené čerpať prostriedky zo štrukturálnych fondov v rámci cieľa Konvergencia a regióny oprávnené čerpať prostriedky z Kohézneho fondu.


title: Rozhodnutie Rady z 9. apríla 2014 , ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2014

text:
               15.4.2014

               SK

               Úradný vestník Európskej únie

               C 113/22

      ROZHODNUTIE RADY

   z 9. apríla 2014,
   ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2014
   2014/C 113/03
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               –

               rozpočet Únie na rozpočtový rok 2014 sa s konečnou platnosťou prijal 20. novembra 2013 (2),

               –

               Komisia 11. februára 2014 predložila návrh obsahujúci návrh opravného rozpočtu č. 1 k všeobecnému rozpočtu na rozpočtový rok 2014,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 1 na rozpočtový rok 2014 sa prijala 9. apríla 2014.
   Na základe rozsudku Európskeho súdneho dvora z 11. júla 1985 v spojených veciach 87, 130/77, 22/83, 9 a 10/84 (3) Rada pripomína, že rozpočtové poznámky nie sú záväzné a nie sú nimi dotknuté platné ustanovenia legislatívnych aktov.
   Úplné znenie je k dispozícii na nahliadnutie alebo uloženie na internetovej stránke Rady: http://www.consilium.europa.eu/.

      V Bruseli 9. apríla 2014

            Za Radu

            predseda

         D. KOURKOULAS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 51, 20.2.2014, s. 1.

      (3)  Zb. [1985], s. 11-2524, najmä bod 56.


title: 2009/496/ES,Euratom: Rozhodnutie Európskeho parlamentu, Rady, Komisie, Súdneho dvora, Dvora audítorov, Európskeho hospodárskeho a sociálneho výboru a Výboru regiónov z  26. júna 2009 , o organizácii a činnosti Úradu pre vydávanie publikácií Európskej únie

text:
               30.6.2009

               SK

               Úradný vestník Európskej únie

               L 168/41

      ROZHODNUTIE EURÓPSKEHO PARLAMENTU, RADY, KOMISIE, SÚDNEHO DVORA, DVORA AUDÍTOROV, EURÓPSKEHO HOSPODÁRSKEHO A SOCIÁLNEHO VÝBORU A VÝBORU REGIÓNOV

   z 26. júna 2009,
   o organizácii a činnosti Úradu pre vydávanie publikácií Európskej únie
   (2009/496/ES, Euratom)
   EURÓPSKY PARLAMENT,
   RADA,
   KOMISIA,
   SÚDNY DVOR,
   DVOR AUDÍTOROV,
   EURÓPSKY HOSPODÁRSKY A SOCIÁLNY VÝBOR,
   VÝBOR REGIÓNOV,
   so zreteľom na Zmluvu o Európskej únii,
   so zreteľom na Zmluvu o založení Európskeho spoločenstva,
   so zreteľom na Zmluvu o založení Európskeho spoločenstva pre atómovú energiu,
   keďže:

               (1)

               Článkom 8 rozhodnutia zástupcov vlád členských štátov z 8. apríla 1965 o dočasnom umiestnení orgánov a útvarov Spoločenstva (1) sa ustanovilo zriadenie Úradu pre vydávanie úradných publikácií Európskych spoločenstiev (ďalej len „úrad“) v Luxemburgu. Toto ustanovenie sa naposledy vykonalo rozhodnutím 2000/459/ES, ESUO, Euratom (2).

               (2)

               Na úrad sa uplatňujú pravidlá a predpisy platné pre úradníkov a iných zamestnancov Európskych spoločenstiev. Ich nedávne zmeny a doplnenia je nutné zohľadniť.

               (3)

               V nariadení Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) (ďalej len „nariadenie o rozpočtových pravidlách“), sú zahrnuté osobitné ustanovenia týkajúce sa činnosti úradu.

               (4)

               Vo vydavateľskej oblasti dochádza k značnému technologickému vývoju, ktorý je potrebné zohľadniť v činnosti úradu.

               (5)

               V záujme zrozumiteľnosti je vhodné týmto rozhodnutím zrušiť a nahradiť rozhodnutie 2000/459/ES, ESUO, Euratom,

         ROZHODLI TAKTO:
   Článok 1
   Úrad pre vydávanie publikácií
   1.   Úrad pre vydávanie publikácií Európskej únie (ďalej len „úrad“) je medziinštitucionálny úrad, ktorého úlohou je zabezpečiť vydávanie publikácií inštitúcií Európskych spoločenstiev a Európskej únie v čo najlepších podmienkach.
   Na tento účel úrad na jednej strane umožňuje inštitúciám, aby si plnili svoje povinnosti týkajúce sa uverejnenia legislatívnych textov, a zároveň prispieva k technickému návrhu informačných a komunikačných politík v oblastiach, ktoré patria do jeho právomocí, a k ich realizácii.
   2.   Úrad vedie riaditeľ podľa strategických usmernení stanovených riadiacim výborom. S výnimkou osobitných ustanovení týkajúcich sa medziinštitucionálnej úlohy úradu, ktoré sa uvádzajú v tomto rozhodnutí, úrad uplatňuje administratívne a finančné postupy Komisie. Pri ustanovovaní týchto postupov Komisia zohľadní osobitný charakter úradu.
   Článok 2
   Vymedzenie pojmov
   Na účely tohto rozhodnutia sa uplatňuje toto vymedzenie pojmov:

               1.

               „vydávanie“, to sú všetky činnosti potrebné na návrh, kontrolu, pridelenie medzinárodných štandardných čísel a/alebo katalógových čísel, výrobu, katalogizáciu, indexáciu, distribúciu, propagáciu, predaj, uskladňovanie a archiváciu publikácií v akejkoľvek forme a podobe a akýmikoľvek súčasnými alebo budúcimi postupmi;

               2.

               „publikácie“ sú všetky texty uverejnené na akomkoľvek nosiči a v akomkoľvek formáte, ktorým bolo pridelené medzinárodné štandardné číslo a/alebo katalógové číslo;

               3.

               „povinné publikácie“ sú publikácie vydávané na základe zmlúv alebo iných legislatívnych textov;

               4.

               „nepovinné publikácie“ sú všetky publikácie vydávané v rámci právomocí každej inštitúcie;

               5.

               „správa autorských práv“ je potvrdenie, že autorské služby disponujú autorskými právami alebo právom na ďalšie použitie, a správa týchto práv úradom v súvislosti s publikáciami, ktorých vydanie je úradu zverené;

               6.

               „čistý príjem z predaja“ je súčet fakturovaných súm, od ktorého sa odpočítajú poskytnuté obchodné zľavy, ako aj náklady na manažment, výber a bankové poplatky;

               7.

               „inštitúcie“ sú inštitúcie, orgány, úrady a agentúry zriadené zmluvami alebo na ich základe.

         Článok 3
   Právomoci úradu
   1.   Do právomoci úradu patrí:

               a)

               vydávanie Úradného vestníka Európskej únie (ďalej len „úradný vestník“) a zaručenie jeho autentickosti;

               b)

               vydávanie iných povinných publikácií;

               c)

               vydávanie alebo spoluvydávanie nepovinných publikácií, ktoré je úradu zverené a ktoré sa vydávajú v rámci právomocí každej inštitúcie, predovšetkým pokiaľ ide o ich komunikačné činnosti;

               d)

               vydávanie alebo spoluvydávanie publikácií z vlastnej iniciatívy vrátane publikácií, ktorých cieľom je zabezpečiť propagáciu vlastných služieb; v tejto súvislosti môže úrad obstarávať preklady prostredníctvom zmluvy o poskytnutí služieb;

               e)

               rozvoj, správa a aktualizácia elektronických vydavateľských služieb pre verejnosť;

               f)

               sprístupnenie verejnosti všetkých právnych predpisov a ďalších úradných dokumentov;

               g)

               uchovávanie všetkých publikácií inštitúcií a ich sprístupnenie verejnosti v elektronickej podobe;

               h)

               prideľovanie medzinárodných štandardných čísel a/alebo katalógových čísel publikáciám inštitúcií;

               i)

               správa práv súvisiacich s rozmnoženinou a prekladom publikácií inštitúcií;

               j)

               propagácia a predaj publikácií a služieb, ktoré úrad ponúka verejnosti.

         2.   Úrad poskytuje inštitúciám poradenstvo a pomoc v oblasti:

               a)

               prípravy a plánovania ich vydavateľských plánov;

               b)

               realizácie ich vydavateľských projektov bez ohľadu na nosič vydávania;

               c)

               zabezpečenia grafického návrhu a zalomenia strán ich vydavateľských projektov;

               d)

               poskytovania informácií o trendoch na trhu s publikáciami v členských štátoch a o témach a tituloch, ktoré majú predpoklad prilákať čo najväčšie publikum;

               e)

               stanovenia počtu výtlačkov a prípravy distribučných plánov;

               f)

               stanovenia ceny publikácií a ich predaja;

               g)

               propagácie, distribúcie a hodnotenia ich publikácií, či už bezplatných, alebo platených;

               h)

               analýzy, hodnotenia a zriadenia internetových stránok a služieb pre verejnosť;

               i)

               prípravy rámcových zmlúv týkajúcich sa vydavateľských činností;

               j)

               poskytovania technologického dohľadu nad vydavateľskými systémami.

         Článok 4
   Zodpovednosť inštitúcií
   1.   Každá inštitúcia má výhradnú právomoc prijímať rozhodnutia týkajúce sa vydávania svojich publikácií.
   2.   Pri vydávaní svojich povinných publikácií inštitúcie využívajú služby úradu.
   3.   Pri vydávaní nepovinných publikácií inštitúcie nemusia využiť služby úradu. V takomto prípade inštitúcie požiadajú úrad o pridelenie medzinárodného štandardného čísla a/alebo katalógového čísla a úradu poskytnú elektronickú verziu publikácie bez ohľadu na jej formát a v náležitých prípadoch aj jej dva výtlačky.
   4.   Inštitúcie sa zaväzujú poskytnúť úradu všetky práva súvisiace s rozmnoženinou, prekladom a distribúciou všetkých prvkov, ktoré sú súčasťou publikácie.
   5.   Inštitúcie sa zaväzujú pripraviť distribučný plán svojich publikácií, ktorý schvaľuje úrad.
   6.   S cieľom vymedziť podmienky spolupráce inštitúcie môžu uzatvoriť s úradom dohody o poskytovaní služieb.
   Článok 5
   Úlohy úradu
   1.   Úrad plní predovšetkým tieto úlohy:

               a)

               zostavovanie dokumentov určených na vydanie;

               b)

               príprava, grafický návrh, korektúra, zalomenie strán a kontrola textov a ďalších prvkov v akomkoľvek formáte alebo na akomkoľvek nosiči, pričom sa dodržia pokyny inštitúcií a zároveň aj požiadavky typografickej a jazykovej úpravy stanovené v spolupráci s inštitúciami;

               c)

               indexácia a katalogizácia publikácií;

               d)

               dokumentárna analýza textov uverejnených v úradnom vestníku a iných úradných textov, ktoré neboli v úradnom vestníku uverejnené;

               e)

               konsolidácia legislatívnych textov;

               f)

               správa, rozvoj, aktualizácia a distribúcia viacjazyčného synonymického slovníka Eurovoc;

               g)

               tlač prostredníctvom dodávateľov;

               h)

               dohľad nad vykonávanými činnosťami;

               i)

               kontrola kvality;

               j)

               prevzatie z kvalitatívneho a kvantitatívneho hľadiska;

               k)

               fyzická a elektronická distribúcia úradného vestníka, iných úradných textov, ktoré neboli v úradnom vestníku uverejnené, a iných nepovinných publikácií;

               l)

               uskladnenie;

               m)

               fyzická a elektronická archivácia;

               n)

               dotlač publikácií, ktorých náklad sa vyčerpal, a tlač na požiadanie;

               o)

               vytvorenie konsolidovaného katalógu publikácií inštitúcií;

               p)

               predaj zahŕňajúci vystavenie faktúr, výber, prevod príjmov a správu pohľadávok;

               q)

               propagácia;

               r)

               tvorba, kúpa, správa, aktualizácia a kontrola adresára inštitúcií, dohľad nad ním a tvorba cielených adresárov.

         2.   Úrad v rámci svojich právomocí alebo na základe právomocí povoľujúceho úradníka, ktoré naň delegovali inštitúcie, vykonáva:

               a)

               činnosti týkajúce sa verejného obstarávania vrátane uzatvárania právnych záväzkov;

               b)

               finančnú kontrolu zmlúv s dodávateľmi;

               c)

               potvrdenie výdavkov, ktoré zahŕňa predovšetkým prevzatie z kvalitatívneho a kvantitatívneho hľadiska a ktoré sa potvrdzuje podpisom „postúpenie na platbu“;

               d)

               povolenie výdavkov;

               e)

               príjmové operácie.

         Článok 6
   Riadiaci výbor
   1.   Zriaďuje sa riadiaci výbor, ktorý pozostáva z predstaviteľov všetkých inštitúcií, ktoré prijali toto rozhodnutie. Riadiaci výbor pozostáva z tajomníka Súdneho dvora, zástupcu generálneho tajomníka Rady, ako aj generálnych tajomníkov ostatných inštitúcií alebo ich zástupcov. Európska centrálna banka sa na činnostiach riadiaceho výboru podieľa vo funkcii pozorovateľa.
   2.   Riadiaci výbor si volí predsedu spomedzi svojich členov na obdobie dvoch rokov.
   3.   Riadiaci výbor sa schádza najmenej štyrikrát do roka, a to na podnet svojho predsedu alebo na žiadosť jednej z inštitúcií.
   4.   Riadiaci výbor prijíma svoj rokovací poriadok, ktorý sa uverejňuje v úradnom vestníku.
   5.   Pokiaľ nie je ustanovené inak, riadiaci výbor prijíma rozhodnutia jednoduchou väčšinou.
   6.   Každá inštitúcia, ktorá prijala toto rozhodnutie, disponuje v rámci riadiaceho výboru jedným hlasom.
   Článok 7
   Úlohy a zodpovednosť riadiaceho výboru
   1.   Odchylne od ustanovení článku 6 riadiaci výbor jednomyseľne prijíma v spoločnom záujme inštitúcií a v rámci právomocí úradu tieto rozhodnutia:

               a)

               na základe návrhu riaditeľa prijíma strategické ciele a pravidlá činnosti úradu;

               b)

               stanovuje usmernenia týkajúce sa všeobecných politík úradu, predovšetkým pokiaľ ide o predaj, distribúciu a vydávanie, a zároveň dohliada na to, aby úrad prispieval k návrhu informačných a komunikačných politík v oblastiach svojich právomocí a k ich realizácii;

               c)

               na základe návrhu pripraveného riaditeľom úradu riadiaci výbor prijíma výročnú správu o riadení určenú inštitúciám, ktorá sa týka uplatňovania stratégie a služieb poskytovaných úradom. Každý rok do 1. mája úrad predkladá inštitúciám správu za predchádzajúci rozpočtový rok;

               d)

               schvaľuje odhad príjmov a výdavkov úradu v rámci rozpočtového postupu, ktorý sa týka administratívneho rozpočtu úradu;

               e)

               schvaľuje kritériá, podľa ktorých úrad vedie účtovníctvo. Tieto kritériá prijíma riaditeľ úradu;

               f)

               inštitúciám predkladá návrhy na zlepšenie riadneho fungovania úradu.

         2.   Riadiaci výbor zohľadňuje usmernenia v komunikačnej a informačnej oblasti, ktoré na tento účel pripravili a ustanovili medziinštitucionálne orgány. Predseda riadiaceho výboru komunikuje s týmito orgánmi každý rok.
   3.   Pokiaľ ide o strategické rozhodnutia v oblasti právomocí úradu, v rámci svojej úlohy predstaviteľa medziinštitucionálnej spolupráce je predseda riadiaceho výboru kontaktnou osobou s orgánom, ktorý udeľuje absolutórium.
   4.   Predseda riadiaceho výboru a riaditeľ úradu po vzájomnej dohode vypracujú pravidlá týkajúce sa komunikácie a výmeny informácií, čím ich vzťahy nadobudnú formálny charakter. Táto dohoda sa predloží na informáciu členom riadiaceho výboru.
   Článok 8
   Riaditeľ úradu
   V rámci svojich právomocí a pod dohľadom riadiaceho výboru je riaditeľ úradu zodpovedný za riadne fungovanie úradu. V prípade uplatňovania administratívnych a finančných postupov koná pod vedením Komisie.
   Článok 9
   Úlohy a zodpovednosť riaditeľa úradu
   1.   Riaditeľ úradu zaisťuje služby sekretariátu riadiaceho výboru a raz za štvrťrok mu podáva správu o vykonávaní svojich úloh.
   2.   Riaditeľ úradu predkladá riadiacemu výboru všetky návrhy na zlepšenie fungovania úradu.
   3.   Po konzultácii s riadiacim výborom riaditeľ úradu stanovuje druh služieb, ktoré môže úrad vykonávať pre inštitúcie za úhradu a zodpovedajúce poplatky.
   4.   Po schválení riadiacim výborom riaditeľ úradu stanovuje kritériá, podľa ktorých úrad vedie účtovníctvo. Po dohode s účtovníkom Komisie riaditeľ úradu vymedzuje podmienky spolupráce v oblasti účtovníctva medzi úradom a inštitúciami.
   5.   V rámci rozpočtového postupu, ktorý sa týka administratívneho rozpočtu, riaditeľ úradu pripravuje odhad príjmov a výdavkov úradu. Po schválení riadiacim výborom sa tieto návrhy predkladajú Komisii.
   6.   Riaditeľ úradu rozhoduje, či a za akých podmienok možno vydať publikácie tretích strán.
   7.   Riaditeľ úradu sa podieľa na medziinštitucionálnych činnostiach v informačnej a komunikačnej oblasti v rámci právomocí úradu.
   8.   Pokiaľ ide o vydávanie právnych predpisov a úradných dokumentov týkajúcich sa legislatívneho postupu, vrátane úradného vestníka, riaditeľ úradu:

               a)

               zabezpečuje, aby príslušné orgány každej inštitúcie prijali základné rozhodnutia, ktoré sa uplatňujú spoločne;

               b)

               pripravuje návrhy na zlepšenie štruktúry a úpravy úradného vestníka a úradných legislatívnych textov;

               c)

               pripravuje návrhy pre inštitúcie, pokiaľ ide o zosúladenie úpravy textov určených na uverejnenie;

               d)

               skúma ťažkosti, ktoré sa vyskytli pri bežných činnostiach, na odstránenie uvedených ťažkostí predkladá inštitúciám v rámci právomoci úradu potrebné usmernenia a navrhne im príslušné odporúčania.

         9.   V súlade s nariadením o rozpočtových pravidlách riaditeľ úradu pripravuje výročnú správu o činnosti, ktorá pokrýva hospodárenie s finančnými prostriedkami pridelenými Komisiou a inými inštitúciami podľa nariadenia o rozpočtových pravidlách. Táto správa je určená Komisii a príslušným inštitúciám a na informáciu riadiacemu výboru.
   10.   Na účely pridelenia finančných prostriedkov Komisie a plnenia rozpočtu sa po vzájomnej dohode medzi členom Komisie, ktorý zodpovedá za vzťahy s úradom, a riaditeľom úradu stanovujú podmienky výmeny informácií a konzultácií.
   11.   Riaditeľ úradu je zodpovedný za vykonávanie strategických cieľov, ktoré stanovil riadiaci výbor, a za riadne riadenie úradu a jeho činností, ako aj hospodárenie s jeho rozpočtom.
   12.   Ak je riaditeľ úradu neprítomný alebo nemôže vykonávať svoju funkciu z iných dôvodov, uplatňujú sa pravidlá zastupovania na základe triedy a služobného veku, ak riadiaci výbor na základe návrhu svojho predsedu alebo riaditeľa úradu nerozhodne inak.
   13.   V štvrťročnej správe riaditeľ úradu informuje inštitúcie o plánovaní a využití zdrojov, ako aj o pokroku prác.
   Článok 10
   Zamestnanci
   1.   Vymenovanie do funkcií generálneho riaditeľa a riaditeľa vykoná Komisia po prijatí jednomyseľného súhlasného stanoviska riadiaceho výboru. Na generálneho riaditeľa a riaditeľa (triedy AD 16/AD 15/AD 14) sa uplatňujú pravidlá Komisie týkajúce sa mobility a hodnotenia vyšších riadiacich pracovníkov. V prípade, že sa úradník v takejto funkcii približuje k termínu mobility, ktorý je za normálnych okolností stanovený v príslušných pravidlách, Komisia o tom informuje riadiaci výbor, ktorý môže v tejto veci vydať jednomyseľné súhlasné stanovisko.
   2.   Riadiaci výbor je úzko zapojený do všetkých postupov, ktoré predchádzajú vymenovanie úradníkov alebo iných zamestnancov úradu do funkcií generálneho riaditeľa (triedy AD 16/AD 15) a riaditeľa (triedy AD 15/AD 14) úradu, predovšetkým pokiaľ ide o prípravu oznámenia o voľnom pracovnom mieste, posúdenie uchádzačov a vymenovanie výberovej komisie.
   3.   Vo vzťahu k úradníkom a ostatným zamestnancom úradu Komisia vykonáva právomoci vymenovacieho orgánu a orgánu povereného uzatváraním pracovných zmlúv. Komisia môže delegovať niektoré zo svojich právomocí buď v rámci Komisie, alebo na riaditeľa úradu. Takéto delegovanie sa vykonáva za rovnakých podmienok, aké sa uplatňujú v prípade generálnych riaditeľov Komisie.
   4.   S výhradou odseku 2 sa na úradníkov a ostatných zamestnancov úradu uplatňujú ustanovenia a postupy, ktoré Komisia prijala na účely vykonávania Služobného poriadku úradníkov Európskych spoločenstiev a Podmienok zamestnávania ostatných zamestnancov Európskych spoločenstiev, za rovnakých podmienok ako v prípade úradníkov a ostatných zamestnancov Komisie s miestom výkonu práce v Luxemburgu.
   5.   Len čo vymenovací orgán alebo orgán poverený uzatváraním zmlúv rozhodne o obsadení akéhokoľvek miesta v rámci úradu, oznámenie o voľnom pracovnom mieste, ktoré sa má uverejniť, sa dá na vedomie úradníkom všetkých inštitúcií.
   6.   Riaditeľ úradu informuje každý štvrťrok riadiaci výbor o riadení ľudských zdrojov.
   Článok 11
   Finančné aspekty
   1.   Rozpočtové prostriedky pridelené úradu, ktorých celková výška sa uvádza v osobitnej kapitole rozpočtu v rámci oddielu Komisie, sa podrobne rozpíšu v prílohe k tomuto oddielu. Táto príloha má podobu výkazu príjmov a výdavkov s rovnakým členením ako oddiely rozpočtu.
   2.   Plán stavu zamestnancov úradu sa uvádza v prílohe k plánu stavu zamestnancov Komisie.
   3.   Každá inštitúcia je povoľujúcim úradníkom pre rozpočtové prostriedky uvedené v položke „výdavky na publikácie“ svojho rozpočtu.
   4.   Každá inštitúcia môže na riaditeľa úradu delegovať právomoci povoľujúceho úradníka v súvislosti s hospodárením s rozpočtovými prostriedkami zapísanými v oddiele danej inštitúcie, pričom stanoví limity a podmienky takéhoto delegovania v súlade s nariadením o rozpočtových pravidlách. Riaditeľ úradu informuje každý štvrťrok riadiaci výbor o tomto delegovaní.
   5.   Hospodárenie úradu s rozpočtovými a finančnými prostriedkami vrátane hospodárenia s rozpočtovými prostriedkami, ktoré úradu delegovali iné inštitúcie ako Komisia, sa uskutočňuje v súlade s nariadením o rozpočtových pravidlách a jeho vykonávacími predpismi a v súlade s finančným rámcom platným v Komisii.
   6.   Účtovníctvo úradu sa vedie v súlade s účtovnými pravidlami a metódami, ktoré schvaľuje účtovník Komisie. Úrad vedie oddelené účty za predaj úradného vestníka a publikácií. Čistý príjem z predaja sa odvádza inštitúciám.
   Článok 12
   Kontrola
   1.   V súlade s nariadením o rozpočtových pravidlách funkciu vnútorného audítora úradu zastáva vnútorný audítor Komisie. Úrad zriaďuje oddelenie vnútorného auditu v súlade s predpismi podobnými príslušným ustanoveniam pre generálne riaditeľstvá a útvary Komisie. Inštitúcie môžu riaditeľa úradu požiadať, aby do pracovného programu oddelenia vnútorného auditu úradu zahrnul osobitné audity.
   2.   Úrad odpovedá na všetky otázky Európskeho úradu boja proti podvodom (OLAF), ktoré sa týkajú jeho právomocí. S cieľom zabezpečiť ochranu záujmov Európskej únie sa medzi predsedom riadiaceho výboru a riaditeľom úradu OLAF uzatvára dohoda, v ktorej sa stanovujú podmienky vzájomného informovania.
   Článok 13
   Sťažnosti a žiadosti
   1.   V rámci svojich právomocí úrad zodpovedá za odpovede na otázky európskeho ombudsmana a európskeho dozorného úradníka pre ochranu údajov.
   2.   Všetky právne kroky vo veciach týkajúcich sa oblastí právomocí úradu sa vedú proti Komisii.
   Článok 14
   Prístup verejnosti k dokumentom
   1.   Riaditeľ úradu prijíma rozhodnutia uvedené v článku 7 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (4). V prípade odmietnutia rozhodnutia o opakovaných žiadostiach prijíma generálny tajomník Komisie.
   2.   Úrad disponuje registrom dokumentov v súlade s článkom 11 nariadenia (ES) č. 1049/2001.
   Článok 15
   Zrušenie
   Rozhodnutie 2000/459/ES, ESUO, Euratom sa zrušuje.
   Odkazy na zrušené rozhodnutie sa považujú za odkazy na toto rozhodnutie.
   Článok 16
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli a Luxemburgu 26. júna 2009

            Za Európsky parlament

            predseda

         H.-G. PÖTTERING

            Za Radu

            predseda

         K. SCHWARZENBERG

            Za Komisiu

            predseda

         J. M. BARROSO

            Za Súdny dvor

            predseda

         V. SKOURIS

            Za Dvor audítorov

            predseda

         V. M. SILVA CALDEIRA

            Za Európsky hospodársky a sociálny výbor

            predseda

         M. SEPI

            Za Výbor regiónov

            predseda

         L. VAN DEN BRANDE

      (1)  Ú. v. ES 152, 13.7.1967, s. 18.

      (2)  Ú. v. ES L 183, 22.7.2000, s. 12.

      (3)  Ú. v. ES L 248, 16.9.2002, s. 1.

      (4)  Ú. v. ES L 145, 31.5.2001, s. 43.


title: 2007/660/ES: Rozhodnutie Rady z  9. októbra 2007 , ktorým sa vymenúvajú štyria holandskí členovia a štyria holandskí náhradníci Výboru regiónov

text:
               13.10.2007

               SK

               Úradný vestník Európskej únie

               L 270/15

      ROZHODNUTIE RADY

   z 9. októbra 2007,
   ktorým sa vymenúvajú štyria holandskí členovia a štyria holandskí náhradníci Výboru regiónov
   (2007/660/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh holandskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pánov Pieta BIJMANA a Jana Pietera LOKKERA sa uvoľnili dve miesta členov Výboru regiónov. V dôsledku odstúpenia pána Geerta JANSENA a pána Onna HOESA sa uvoľnili dve miesta členov. V dôsledku skončenia funkčného obdobia pánov Wima van GELDERA, Sipkeho SWIERSTRU, René van DIESSENA a Martina EURLINGSA sa uvoľnili štyri miesta náhradníkov,

         ROZHODLA TAKTO:
   Článok 1
   Za členov a náhradníkov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               za členov:

                           pán Co VERDAAS, gedeputeerde in de provincie Gelderland,

                           pani Johanna MAIJ-WEGGEN, Commissaris der Koningin in de provincie Noord-Brabant,

                           pán Léon FRISSEN, Commissaris der Koningin in de provincie Limburg;

                           pán Rob BATS, gedeputeerde in de provincie Drenthe,

                     a

               za náhradníkov:

                           pani Carla PEIJS, Commissaris der Koningin in de provincie Zeeland,

                           pán Sjoerd GALEMA, gedeputeerde in de provincie Friesland,

                           pán Joop BINNEKAMP, gedeputeerde in de provincie Utrecht,

                           pán Dick BUURSINK, gedeputeerde in de provincie Overijssel.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. októbra 2007

            Za Radu

            predseda

         F. TEIXEIRA DOS SANTOS

      (1)  Ú. v. EÚ L 56, 25.2.2006, s. 75.


title: Rozhodnutie Rady 2005/451/SVV z 13. júna 2005, ktorým sa stanovuje dátum uplatňovania niektorých ustanovení nariadenia (ES) č. 871/2004 o zavedení niektorých nových funkcií pre Schengenský informačný systém vrátane boja proti terorizmu

text:
               21.6.2005

               SK

               Úradný vestník Európskej únie

               L 158/26

         ROZHODNUTIE RADY 2005/451/SVV
   z 13. júna 2005,
   ktorým sa stanovuje dátum uplatňovania niektorých ustanovení nariadenia (ES) č. 871/2004 o zavedení niektorých nových funkcií pre Schengenský informačný systém vrátane boja proti terorizmu
   RADA EURÓPSKEJ ÚNIE,
   so zreteľom na nariadenie Rady (ES) č. 871/2004 z 29. apríla 2004 o zavedení niektorých nových funkcií pre Schengenský informačný systém, vrátane boja proti terorizmu (1) („nariadenie Rady“), a najmä na jeho článok 2 ods. 2,
   keďže:

               (1)

               Rada prijala 24. februára 2005 rozhodnutie 2005/211/SVV o zavedení niektorých nových funkcií pre Schengenský informačný systém, vrátane boja proti terorizmu (2).

               (2)

               Podľa článku 2 ods. 1, 2 a 3 tohto rozhodnutia nadobúdajú niektoré jeho ustanovenia účinnosť v dňoch, ktoré sú v tomto rozhodnutí určené.

               (3)

               Je vhodné, aby sa rovnaké ustanovenia nariadenia Rady uplatňovali od tých istých dátumov.

               (4)

               Článok 2 ods. 2 nariadenia Rady určuje, že nariadenie sa bude uplatňovať odo dňa, ktorý má stanoviť Rada, akonáhle sú splnené potrebné predbežné podmienky, a že Rada môže rozhodnúť o stanovení rôznych dátumov pre uplatňovanie rôznych ustanovení.

               (5)

               Predbežné podmienky uvedené v článku 2 ods. 2 nariadenia Rady sú splnené v prípade článku 1 ods. 1, ods. 3, 7 a 8 nariadenia Rady.

               (6)

               Pokiaľ ide o Island a Nórsko, toto rozhodnutie rozvíja ustanovenia schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (3), ktoré patria do oblasti uvedenej v článku 1 písm. G rozhodnutia Rady 1999/437/ES zo 17. mája 1999 o určitých vykonávacích predpisoch k tejto dohode (4).

               (7)

               Pokiaľ ide o Švajčiarsko, toto rozhodnutie rozvíja tie ustanovenia schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (5), ktoré patria do oblasti uvedenej v článku 1 písm. G rozhodnutia 1999/437/ES v spojení s článkom 4 ods. 1 rozhodnutí Rady z 25. októbra 2004 o podpise v mene Európskej únie a o podpise v mene Európskeho spoločenstva a o predbežnom vykonávaní niektorých ustanovení tejto dohody (6),

         ROZHODLA TAKTO:
   Článok 1
   1.   Článok 1 ods. 1 a 3 nariadenia Rady sa uplatňuje od 13. júna 2005.
   2.   Článok 1 ods. 7 a 8 nariadenia Rady sa uplatňuje od 11. septembra 2005.
   3.   Článok 1 ods. 1, 3, 7 a 8 nariadenia Rady sa vo vzťahu k Islandu a Nórsku uplatňuje od 10. decembra 2005.
   Článok 2
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Luxemburgu 13. júna 2005

            Za Radu

            predseda

         J. ASSELBORN

      (1)  Ú. v. EÚ L 162, 30.4.2004, s. 29.

      (2)  Ú. v. EÚ L 68, 15.3.2005, s. 44.

      (3)  Ú. v. ES L 176, 10.7.1999, s. 36.

      (4)  Ú. v. ES L 176, 10.7.1999, s. 31.

      (5)  Dok. Rady 13054/04 je dostupný na http://register.consilium.eu.int

      (6)  Ú. v. EÚ L 368, 15.12.2004, s. 26, a Ú. v. EÚ L 370, 17.12.2004, s. 78.


title: 2014/656/EÚ: Rozhodnutie Rady z 8. septembra 2014 , ktorým sa vymenúva taliansky člen Výboru regiónov

text:
               9.9.2014

               SK

               Úradný vestník Európskej únie

               L 268/14

         ROZHODNUTIE RADY
   z 8. septembra 2014,
   ktorým sa vymenúva taliansky člen Výboru regiónov

      (2014/656/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Mercedes BRESSOVEJ sa uvoľnilo miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa za člena Výboru regiónov vymenúva:

               —

               pán Francesco PIGLIARU, Presidente della Regione Sardegna.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. septembra 2014

            Za Radu

            predseda

         S. GOZI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady 2011/857/SZBP z  19. decembra 2011 , ktorým sa mení a dopĺňa a predlžuje jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)

text:
               21.12.2011

               SK

               Úradný vestník Európskej únie

               L 338/52

         ROZHODNUTIE RADY 2011/857/SZBP
   z 19. decembra 2011,
   ktorým sa mení a dopĺňa a predlžuje jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 12. decembra 2005 prijala jednotnú akciu 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1).

               (2)

               Rada 26. mája 2011 prijala rozhodnutie 2011/312/SZBP (2), ktorým sa jednotná akcia 2005/889/SZBP mení a dopĺňa a predlžuje sa do 31. decembra 2011.

               (3)

               Politický a bezpečnostný výbor (ďalej len „PBV“) 8. novembra 2011 odporučil technické predĺženie PHM EÚ v Rafahu o ďalších šesť mesiacov.

               (4)

               PHM EÚ v Rafahu by sa mala na základe jej súčasného mandátu ďalej predĺžiť od 1. januára 2012 do 30. júna 2012.

               (5)

               Je tiež potrebné stanoviť finančnú referenčnú sumu určenú na pokrytie výdavkov týkajúcich sa PHM EÚ v Rafahu na obdobie od 1. januára 2012 do 30. júna 2012.

               (6)

               PHM EÚ v Rafahu sa bude realizovať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie, ako sa uvádzajú v článku 21 Zmluvy o Európskej únii,

         PRIJALA TOTO ROZHODNUTIE:
   Článok 1
   Jednotná akcia 2005/889/SZBP sa týmto mení a dopĺňa takto:

               1.

               Článok 12 sa nahrádza takto:
               „Článok 12
               Bezpečnosť
               1.   Veliteľ civilnej operácie riadi plánovanie bezpečnostných opatrení vedúceho misie a zabezpečuje ich riadne a účinné plnenie v rámci PHM EÚ v Rafahu v súlade s článkami 5 a 9 v koordinácii s bezpečnostným riaditeľstvom Európskej služby pre vonkajšiu činnosť (ďalej len „ESVČ“).
               2.   Vedúci misie je zodpovedný za bezpečnosť PHM EÚ v Rafahu a za zabezpečovanie dodržiavania minimálnych bezpečnostných požiadaviek, ktoré sa vzťahujú na PHM EÚ v Rafahu v súlade s politikou Únie v oblasti bezpečnosti personálu nasadeného mimo Únie v operačnej kapacite podľa hlavy V zmluvy a jej podporných nástrojov.
               3.   Vedúcemu misie pomáha vyšší bezpečnostný úradník misie (SMSO – Senior Mission Security Officer), ktorý sa zodpovedá vedúcemu misie a zároveň udržiava úzky funkčný vzťah s bezpečnostným riaditeľstvom ESVČ.
               4.   Personál PHM EÚ v Rafahu sa pred nastúpením do služby zúčastní povinného bezpečnostného výcviku v súlade s operačným plánom OPLAN. Pravidelne tiež absolvuje doškoľovanie na mieste pôsobenia, ktoré organizuje SMSO.“.

               2.

               V článku 13 sa odsek 1 nahrádza takto:
               „1.   Finančná referenčná suma určená na pokrytie výdavkov spojených s PHM EÚ v Rafahu na obdobie od 25. novembra 2005 do 31. decembra 2011 je 21 570 000 EUR.
               Finančná referenčná suma určená na pokrytie výdavkov spojených s PHM EÚ v Rafahu na obdobie od 1. januára 2012 do 30. júna 2012 je 970 000 EUR.“.

               3.

               V článku 16 sa druhý odsek nahrádza takto:
               „Účinnosť stráca 30. júna 2012.“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2012.

      V Bruseli 19. decembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 327, 14.12.2005, s. 28.

      (2)  Ú. v. EÚ L 140, 27.5.2011, s. 55.


title: 2008/539/ES: Rozhodnutie Európskeho parlamentu z  24. apríla 2007 o účtovnej závierke šiesteho, siedmeho, ôsmeho a deviateho Európskeho rozvojového fondu za rozpočtový rok 2005

text:
               15.7.2008

               SK

               Úradný vestník Európskej únie

               L 187/197

      ROZHODNUTIE EURÓPSKEHO PARLAMENTU

   z 24. apríla 2007
   o účtovnej závierke šiesteho, siedmeho, ôsmeho a deviateho Európskeho rozvojového fondu za rozpočtový rok 2005
   (2008/539/ES)
   EURÓPSKY PARLAMENT,
   so zreteľom na správu Komisie o následných opatreniach k rozhodnutiam o udelení absolutória za rok 2004 [KOM(2006) 641 a jej prílohu SEK(2006) 1376],
   so zreteľom na finančné výkazy a účty príjmov a výdavkov pre 6., 7., 8. a 9. Európsky rozvojový fond za rozpočtový rok 2005 [KOM(2006) 429 – C6-0264/2006] (1),
   so zreteľom na správu o finančnom hospodárení 6., 7., 8. a 9. Európskeho rozvojového fondu za rok 2005 [KOM(2006) 405],
   so zreteľom na výročnú správu Dvora audítorov o aktivitách financovaných šiestym, siedmym, ôsmym a deviatym Európskym rozvojovým fondom za rozpočtový rok 2005 spolu s odpoveďami kontrolovaných inštitúcií (2),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (3),
   so zreteľom na odporúčania Rady z 27. februára 2007 (6061/2007 – C6-0094/2007, 6062/2007 – C6-0095/2007, 6063/2007 – C6-0096/2007, 6064/2007 – C6-0097/2007),
   so zreteľom na článok 33 internej dohody z 20. decembra 1995 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci druhého finančného protokolu k štvrtému dohovoru AKT – ES (4),
   so zreteľom na článok 32 internej dohody z 18. septembra 2000 medzi zástupcami vlád členských štátov zasadajúcich v Rade o financovaní a správe pomoci Spoločenstva v rámci finančného protokolu dohody o partnerstve podpísanej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi, a o rozdelení finančnej pomoci určenej krajinám a zámorským územiam, na ktoré sa vzťahujú ustanovenia štvrtej časti Zmluvy o ES (5),
   so zreteľom na článok 276 Zmluvy o ES,
   so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (6),
   so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na 9. Európsky rozvojový fond (7),
   so zreteľom na článok 70 a článok 71 tretiu zarážku rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre rozvoj (A6-0115/2007),

               1.

               berie na vedomie nasledujúce údaje v konečnej ročnej účtovnej závierke šiesteho, siedmeho, ôsmeho a deviateho Európskeho rozvojového fondu:
               Tabuľka
               Kumulatívne čerpanie finančných prostriedkov ERF k 31. decembru 2005

                           (v miliónoch EUR)

                           Situácia na konci roku 2004

                           Plnenie rozpočtu počas rozpočtového roku 2005

                           Situácia na konci roku 2005

                           Celková suma

                           Miera plnenia % (9)

                           6. ERF

                           7. ERF

                           8. ERF

                           9. ERF

                           Celková suma

                           6. ERF

                           7. ERF

                           8. ERF

                           9. ERF

                           Celková suma

                           Miera plnenia % (9)

                           A – FINANČNÉ PROSTRIEDKY (8)

                           43 801,8

                           -24,6

                           -86,1

                           - 275,1

                           1 038,9

                           653,2

                           7 414,8

                           10 781,6

                           11 315,6

                           14 943,0

                           44 455,0

                           B – ČERPANIE

                                       1.

                                       Finančné záväzky

                           35 692,2

                           81,5

                           -24,6

                           -86,1

                           - 275,1

                           3 420,8

                           3 035,1

                           7 414,8

                           10 781,6

                           11 315,6

                           9 215,3

                           38 727,3

                           87,1

                                       2.

                                       Individuálne právne záväzky

                           30 313,2

                           69,2

                           -1,3

                           110,5

                           472,0

                           2 070,9

                           2 652,1

                           7 377,0

                           10 529,0

                           10 247,2

                           4 812,1

                           32 965,3

                           74,2

                                       3.

                                       Platby (9)

                           25 918,0

                           59,2

                           21,6

                           235,3

                           854,1

                           1 373,7

                           2 484,7

                           7 333,7

                           10 084,9

                           8 385,2

                           2 598,9

                           28 402,7

                           63,9

                           C – Neuhradené platby (B1 – B3)

                           9 774,2

                           22,3

                           81,1

                           696,7

                           2 930,3

                           6 616,4

                           10 324,5

                           23,2

                           D – Disponibilný zostatok (A – B1)

                           8 109,6

                           18,5

                           0,0

                           0,0

                           0,0

                           5 727,7

                           5 727,7

                           12,9

                              Zdroj: Dvor audítorov, vypracované na základe správ o finančnom plnení a finančných výkazov ERF z 31. decembra 2005.

               2.

               schvaľuje účtovnú závierku za plnenie rozpočtu šiesteho, siedmeho, ôsmeho a deviateho Európskeho rozvojového fondu za rozpočtový rok 2005;

               3.

               poveruje svojho predsedu, aby postúpil toto rozhodnutie Rade, Komisii, Súdnemu dvoru, Dvoru audítorov a Európskej investičnej banke a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 265, 31.10.2006, s. 1.

      (2)  Ú. v. EÚ C 263, 31.10.2006, s. 205.

      (3)  Ú. v. EÚ C 263, 31.10.2006, s. 213.

      (4)  Ú. v. ES L 156, 29.5.1998, s. 108.

      (5)  Ú. v. ES L 317, 15.12.2000, s. 355.

      (6)  Ú. v. ES L 191, 7.7.1998, s. 53.

      (7)  Ú. v. EÚ L 83, 1.4.2003, s. 1.

      (8)  Pôvodne pridelené finančné prostriedky na 6., 7., 8. a 9. ERF, úroky, rôzne zdroje a prevody z predchádzajúcich ERF.

      (9)  V percentách prostriedkov.

      Zdroj: Dvor audítorov, vypracované na základe správ o finančnom plnení a finančných výkazov ERF z 31. decembra 2005.


title: 2006/174/ES: Rozhodnutie Rady z  27. februára 2006 , ktorým sa mení a dopĺňa rozhodnutie 2000/24/ES s cieľom doplniť Maldivy do zoznamu zahrnutých krajín v dôsledku tsunami v Indickom oceáne v decembri 2004

text:
               3.3.2006

               SK

               Úradný vestník Európskej únie

               L 62/26

      ROZHODNUTIE RADY

   z 27. februára 2006,
   ktorým sa mení a dopĺňa rozhodnutie 2000/24/ES s cieľom doplniť Maldivy do zoznamu zahrnutých krajín v dôsledku tsunami v Indickom oceáne v decembri 2004
   (2006/174/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 181a,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Tsunami v Indickom oceáne 26. decembra 2004 spôsobilo rozsiahle škody v niektorých pobrežných oblastiach okolitých krajín.

               (2)

               Európska investičná banka určila potenciálne projekty v najvážnejšie zasiahnutých krajinách vrátane Maldív v prospech subjektov, ktoré v dôsledku tsunami utrpeli priame alebo nepriame straty.

               (3)

               Rozhodnutie Rady 2000/24/ES z 22. decembra 1999, ktorým sa poskytuje záruka Spoločenstva Európskej investičnej banke voči stratám pri pôžičkách na projekty mimo Spoločenstva (stredná a východná Európa, krajiny Stredozemného mora, Latinská Amerika a Ázia a Juhoafrická republika) (2), neobsahuje Maldivy v zozname zahrnutých krajín.

               (4)

               Rozhodnutie 2000/24/ES by sa preto malo zmeniť a doplniť,

         ROZHODLA TAKTO:
   Článok 1
   V článku 1 ods. 2 rozhodnutia 2000/24/ES sa v štvrtej zarážke medzi slová „Malajzia“ a „Mongolsko“ vkladá slovo „Maldivy“.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 27. februára 2006

            Za Radu

            predsedníčka

         U. PLASSNIK

      (1)  Stanovisko zo 17. januára 2006 (zatiaľ neuverejnené v úradnom vestníku).

      (2)  Ú. v. ES L 9, 13.1.2000, s. 24. Rozhodnutie naposledy zmenené a doplnené rozhodnutím 2005/47/ES (Ú. v. EÚ L 21, 25.1.2005, s. 9).